o
KLUBI 700
Jasonin GCS-luku oli kuusi.
Kansankielellä sanottuna hänellä oli vakava aivovamma.
Osa hänen aivoistaan löytyi hänen hihastaan sen jälkeen, -
kun hän joutui pahaan kolariin.
Kun näin onnettomuuden, uskoin kaikkien kuolleen.
Jätin autoni tien sivuun ja juoksin katsomaan.
Roy Treck oli ensimmäinen paikalle saapunut sivullinen -
15.1.2002 Teksasissa.
Auton katto oli iskeytynyt lyttyyn.
Osa matkustajista oli paremmassa kunnossa kuin olin kuvitellut.
Se oli hyvä merkki.
Jason Mirikitani oli perheensä kanssa matkalla hautajaisiin.
Autossa oli hänen vaimonsa Jill, heidän tyttärensä Abby -
ja Jasonin isä ja veli.
Tuulenpuuska sai auton pyörimään ympäri toiselle kaistalle, -
jolloin se ajoi rekka-autoa päin.
Treck alkoi auttaa Jasonin vaimoa, joka oli pahiten loukkaantunut.
Hänellä ei ollut pulssia.
En voinut pelastaa häntä, ja se tulee aina vaivaamaan minua.
Kun näin Jasonin, hänen päänahkansa oli auki.
Kallossa oli halkeama, ja osa aivoista oli lentänyt käsivarrelle.
Sanoin hänelle, että hänen tyttärensä tarvitsi häntä.
Jason vietiin helikopterilla sairaalaan.
Emily Cabinov, sairaalan fysioterapeutti, -
muistaa potilaan.
Parietaali- ja frontaalilohkot olivat vaurioituneet.
Traumaattinen aivovaurio jättää yleensä jälkensä.
Jasonilla oli joukko ystäviä ja sukulaisia, -
jotka rukoilivat hänen puolestaan.
Myös Emily hälytti ystävänsä rukoilemaan potilaan puolesta.
Kävin tyttöjen raamattupiirissä, -
joka kokoontui sunnuntai- ja maanantai-iltaisin.
Rukoilimme Jasonin puolesta, ja ystäväni levittivät sanaa.
Jason toipui odotuksia paremmin.
Aivoleikkaus onnistui, -
ja 72 tunnin päästä Jason siirrettiin fysioterapian puolelle.
Jason toipui nopeasti.
Hän alkoi kävellä ympäriinsä ja lukea näkemiään kylttejä.
Muistikuvani siitä ajasta eivät ole selkeitä.
Kaikki oli hyvin hämmentävää.
Silloin hän näki videon vaimon hautajaisista.
Muistan kysyneeni, voisinko katsoa sen uudelleen.
Itkin molemmilla kerroilla.
Olin lannistunut ja yksinäinen.
Olimme olleet kolme vuotta naimisissa.
Perheensä tuella Jason toipui lähes täysin 10 kuukaudessa.
On ollut hienoa seurata, -
kuinka potilas parantuu täysin.
On hienoa, -
että hän haluaa kertoa kokemuksestaan.
Hänen toipumisensa oli ihme.
Harva selviää sellaisesta.
Psalmissa 46:2 sanotaan, että Jumala on meidän turvamme -
ja väkevyytemme, apumme hädässä aivan vahva.
Olen kiitollinen Roysta ja siitä, että hän ryhtyi pelastustoimiin.
Tapaan joka viikko ihmisiä, jotka kertovat kuulleensa tarinastani -
ja rukoilleensa puolestani.
Se saa silmäni kostumaan.
Olen elossa, koska he rukoilivat puolestani.
Kaksi vuotta onnettomuuden jälkeen Jason löysi uuden vaimon, -
ja nyt Abbyllä on pikkuveli.
Jason kiertää maata kertomassa toipumisestaan.
Abby on kunnossa. Minulla on ihana vaimo ja poika.
Saan elää tällaista toiveikasta tulevaisuutta.
Emme ansaitse Jumalan hyvyyttä, mutta silti hän jakaa sitä meille.
Kun makasin tiellä pää halki, Jumala lähetti paikalle oikean auttajan.
Henkeni pelastui, ja tyttäreni selvisi vahingoitta.
Nyt tiedän, että ihminen voi toipua rukouksen voimalla.
Se ei riipu uskomme suuruudesta, vaan Jumalamme suuruudesta.
Lähestykää suurta Jumalaamme pienellä uskollanne rukouksessa.
Toivottavasti rohkaistuit näistä sanoista.
Anna niiden upota sydämeesi.
Erehdyt, jos luulet, että kaikki riippuu sinusta.
Kaikki riippuu Jumalasta.
Hän on jo osoittanut rakkautensa siinä, että hän kuoli puolestamme.
Me parannumme hänen haavojensa kautta.
Syntimme annettiin anteeksi ristillä.
Ristillä myös parannuimme.
Hän on auttajamme silloin, kun apua tarvitsemme.
Meillä on etuoikeus rukoilla teidän puolestanne.
Olemme saaneet rukousviikon aikana yli 100 000 rukouspyyntöä.
Rukoilemme näiden rukouspyyntöjen puolesta.
Jasonin tilanteesta levitettiin sanaa, jotta monet rukoilisivat.
Jos sinulla itselläsi ei ole tänään tarvetta rukoukseen, -
yhtyisitkö kanssamme rukoukseen näiden rukouspyyntöjen puolesta?
Tässä pyydetään parantumista veljelle, jolla on imusolmukesyöpä.
Toisen on toivuttava kiertäjäkalvosimen leikkauksesta.
Tämä ihminen tarvitsee työpaikan, jolla saisi maksettua laskunsa.
Tässä pyydetään, että poika vapautuisi huumeriippuvuudesta.
Tässä pyydetään parantumista keuhkosyövästä.
Joku pyytää hyväksikäytetyn pojan tunne-elämän parantumista.
Tässä pyydetään apua aivoinfarktiin ja sydämen vajaatoimintaan.
Tämä on sydäntäsärkevää.
Eilen Herra puhui minulle siitä, että hän on myötätuntoinen Jumala.
Se pääsee joskus unohtumaan.
Jumala näkee kipumme, ja hän haluaa auttaa meitä sen keskellä.
Hän voi parantaa meidät, ja hän on myötätunnon Jumala.
Jeesuskin liikuttui.
Joskus luulemme, että meidän on saatava hänet toimimaan, -
vaikka hän on jo parantanut meidät.
Pane uskosi häneen. Hän on uskosi alkuunsaaja.
Anna hänen kuolemansa ja ylösnousemuksensa täyttää tarpeesi.
Nostamme rukouspyynnöt Herran eteen.
Laita kätesi siihen kohtaan, joka on kipeä.
Se on raamatullista.
Jos sinulla on taloudellinen tarve, laita kätesi laskupinon päälle.
Jumala haluaa vastata kaikkiin tarpeisiisi.
Herra, nostamme nämä rukouspyynnöt eteesi.
Paranna ne ihmiset, joilla on syöpä tai jotka ovat toipilaita.
Paranna ne alueet, joiden päälle katsojat laittavat kätensä.
Sinä itse sanoit, että mistä kaksi päättää yhdessä, se tapahtuu.
Käskemme sairauksia paranemaan tällä hetkellä, -
Jeesuksen nimessä.
Yhdymme niiden rukouksiin, joilla on jokin taloudellinen tarve -
ja jotka ovat menettäneet työpaikkansa.
Julistamme heille, että Jumalamme täyttää heidän tarpeensa -
rikkautensa mukaisesti.
Yhdymme niiden rukouksiin, joiden perheenjäsenillä on riippuvuuksia.
Julistamme, että Jeesus, Messias, tuli vapauttamaan vangitut.
Rikomme riippuvuuden heidän elämässään ja vapautamme heidät, -
Jeesuksen nimessä.
Johdata tuhlaajapojat takaisin kotiin.
Tapahtukoon se nopeasti, Jeesuksen nimessä.
Joku ajattelee, ettei Jumala tee ihmettä hänen kohdallaan.
Herra kysyy: "Enkö ole kaikkien rakastaja?"
Hän kuoli kaikkien puolesta, ja hän paransi ja vapautti kaikki.
Hän tulee vastaamaan kaikkiin rukouksiisi.
Kiitos, Jeesus.
Herra, olet luvannut antaa meille kaikki syntimme anteeksi -
ja parantaa kaikki sairautemme.
"Kiitä Herraa, minun sieluni, -
äläkä unhota, mitä hyvää hän on sinulle tehnyt." Ps. 103:2
Herra, anna syntimme anteeksi ja paranna sairautemme.
Uudista voimamme ja energiamme.
Tätä pyydämme Jeesuksen nimessä, aamen.
Onko Jumala tehnyt sinulle ihmeen? Haluaisimme kertoa siitä muille.
Jumala on sama eilen ja tänään. Hän tekee yhä ihmeitä.
Kerro meille tarinasi.
Raamattu opettaa meitä olemaan kestäviä rukouksessa.
Jos tarvitset rukoustukea, soita meille.
Puhelut ovat maksuttomia.
Seuraavaksi tapaamme pastorin maamme suurimmasta seurakunnasta.
Jonathan Falwell kertoo, -
kuinka hän hoitaa isänsä perintöä.
Jasonin tarina löytyy hänen kirjastaan "Mile Marker 825".
Kirjaa saa kirjakaupoista.
Tarvitsetko esirukousta? Soita tai kirjoita meille.
Kun Jerry Falwell kuoli vuonna 2007, -
hän jätti jälkeensä suuret saappaat.
Viiden vuoden aikana seurakunta on laajentunut.
Pastori Jerry Falwell kuoli yllättäen 15.5.2007.
Hänen poikansa sai seurakunnan, johon kuuluu 20 000 jäsentä.
Seurakunta palvelee yhä kaupunkiaan ja istuttaa uusia seurakuntia.
Kaikki on tapahtunut yksinkertaisen rukouksen avulla.
Jonathan on kirjoittanut kirjan "1000 päivää: Kristuksen tehtävä".
Kirjan voitto käytetään kokonaan seurakuntien istuttamiseen.
Te istutatte seurakuntia ympäri maailmaa.
Viimeisen vuoden aikana olemme istuttaneet yli tuhat seurakuntaa.
Niitä on Intiassa, Haitilla ja Guatemalassa.
Tänä vuonna tavoite on 2000 uutta seurakuntaa.
Mitä seurakunnan istuttaminen on?
Olemme kehittäneet ohjelman, jonka kautta teemme yhteistyötä -
paikallisten ihmisten kanssa.
Etsimme ihmisiä, joita Jumala on kutsunut istuttamaan seurakuntia, -
ja koulutamme heitä kymmenen kuukauden ajan.
Opetamme heille Raamattua ja seurakunnan eri työaloja.
Koulutuksen jälkeen oppilaiden on istutettava seurakunta.
Se on heidän päättökokeensa.
Te ette siis rakenna kirkkoja vaan pastoreita.
Rakennamme ihmisiä.
Elokuussa kävin saarnaamassa uudessa seurakunnassa Keniassa.
Seurakunnassa oli jo yli 50 uutta uskovaa jäsentä.
He pitivät ylistyskokouksen pellolla.
Pastori kulki 3 tunnin matkan 10 kuukauden ajan koulutukseemme.
Se oli ihmeellinen näky.
Aivan ihmeellistä.
Kun Thomas Nelson ehdotti minulle kirjan kirjoittamista, -
tiesin heti, etten halua palkkiota.
Jumala pitää minusta huolen.
Jeesus käski meitä julistamaan ilosanomaa kaikkialla.
Haluan tehdä kaikkeni, jotta se tapahtuisi.
Kun sinusta tuli senioripastori, opit salaisuuden.
Mitä rukoilet joka päivä?
Kun saarnasin ensimmäistä kertaa isäni kuoleman jälkeen, -
rukoilin tämän rukouksen.
Se on hyvin yksinkertainen rukous.
"Herra, en osaa tehdä tätä, mutta sinä osaat. Toimi siis tänään."
Rukoilen tämän rukouksen päivittäin, -
koska emme ihmisinä pystyisi toteuttamaan Jumalan kutsua.
Meidän on turvauduttava Jumalaan.
Kirjassasi kirjoitat Jeesuksen palvelutyöstä.
On aika hurjaa, että Jeesus muutti maailman 1000 päivässä.
Mehän emme tiedä, kestikö hänen työnsä tarkalleen 1000 päivää.
Pääasia on se, -
että Jeesus sai ihmeitä aikaan hyvin lyhyessä ajassa.
Jeesus olisi voinut tulla maan päälle ja pysyä tuntemattomana.
Hän olisi sitten voinut kuolla ja herätä kuolleista.
Hän olisi voinut jättää vertaukset ja opetukset pois.
Hän ei kuitenkaan tehnyt niin.
Uskon sen johtuvan siitä, -
että hän halusi opettaa meille, kuinka häntä voi seurata.
Hän opetti meille, kuinka talouskriisin keskellä voi elää.
Hän opetti, kuinka selvitä sorrosta -
ja kuinka kohdella perheenjäseniämme.
Jeesus opetti kaiken kolmessa vuodessa.
Jeesus opetti meille kaiken, mitä meidän tarvitsee tietää.
Kirjasi keskittyy rukoukseen, ja siihen liittyy neljä R-kirjainta.
Mikä on niistä ensimmäinen?
Meidän on ymmärrettävä, millainen Jumala meillä on.
Mark. 11:24 sanoo: "Kaikki, mitä te rukoilette ja anotte, -
uskokaa saaneenne, niin se on teille tuleva."
Oswald Chambers sanoi, -
että rukous jää meillä usein viimeiseksi oljenkorreksi, -
kun Jumala taas haluaa, että rukous on ensimmäinen suojakilpemme.
Ihmiset eivät ymmärrä, mikä on rukouksen tarkoitus.
Kun kerrot Jumalalle huoliasi, usko.
1. Joh. 5. luku puhuu siitä uskalluksesta, -
mikä meillä on lähestyessämme Jumalaa.
Hän kuulee meitä ja vastaa rukoukseemme.
Ihmiset eivät ymmärrä, mitä Jumala haluaa tehdä heidän elämässään.
Mikä on tämänhetkinen rukouksesi?
Pyydän Jumalalta 1000 uutta uskovaa tänä vuonna.
Pyydän, että saisimme istuttaa 2000 uutta seurakuntaa tänä vuonna.
Rukoilen seurakuntien istuttajien puolesta.
Puhuin juuri eilen erään istuttajan kanssa puhelimessa.
Rukoilen, että Jumala valmistaa istuttajien sydämiä -
ja kasvattaa heidän intoaan.
Guatemalan asukkaat etsivät Herraa.
Afrikka on aivan tulessa.
Saamme ihmeellisiä lukuja Nigeriasta ja Kamerunista.
Joka päivä uskomaton määrä ihmisiä tulee uskoon.
Elämme keskellä kirkkohistorian suurinta herätystä.
Se on myös suurin haaste. Pohjois-Afrikasta tulee vaaroja.
Terroristit iskevät kirkkoihin ja yrittävät tappaa kristittyjä.
Meillä on tämä uskallus, että mitä ikinä anommekaan, hän kuulee, -
ja hän myös antaa sen meille.
Siksi meidän on rukoiltava niiden ihmisten puolesta.
Jatkakaa tekin työtänne siellä, se on hienoa.
Seurakuntia tarvitaan lisää.
Ilmavoimat tarvitsevat maavoimia.
Teen parhaani istuttaakseni mahdollisimman monta seurakuntaa.
Jumala kutsui meidät rakentamaan valtakuntaansa.
Meidän on tehtävä yhteistyötä ja istutettava seurakuntia eri maihin.
Jokaisella on oltava mahdollisuus kuulla Jeesuksen sovitustyöstä -
ja ikuisesta elämästä.
Se ei ole vaikeaa. On vain avattava suu ja kerrottava ilosanomasta.
Kirjan nimi on "1000 päivää", ja sitä saa kirjakaupoista.
Tuotto menee seurakuntien istuttamiseen.
Jumalan siunausta sinulle. -Samoin.
Joko sen piti loppua? Hyvä haastattelu!
Seuraavaksi vastaamme netissä lähetettyihin kysymyksiin.
Sallikaa lasten tulla minun tyköni, älkääkä estäkö heitä, -
sillä senkaltaisten on Jumalan valtakunta.
Joka ei ota vastaan Jumalan valtakuntaa niinkuin lapsi, -
se ei pääse sinne sisälle.
Kun otamme Jeesuksen vastaan, meistä tulee Jumalan lapsia.
Joko olet turvannut häneen?
Oletko valmis? -Sinä saat vastata kaikkiin.
Jätän vaikeimmat sinulle.
"Olen lukiossa, ja haluan elää Jumalalle.
Minua kuitenkin pilkataan koulussa. Kuinka reagoin?"
Austin, Jeesus käski meitä rakastamaan vihollisiamme -
ja tekemään hyvää vainoojillemme.
Kun toimit niin, alkaa tapahtua ihmeitä.
Heidän pilkkansa menettää merkityksensä, -
ja saat olla todistuksena heille.
Se on vaikeaa, etkä ehkä halua mennä kouluun.
Yritä silti ja muista, että Jumala muistaa uskollisuutesi.
Osoita rakkautta teoillasi.
Franciscus Assisilainen sanoi: -
"Julistakaa ilosanomaa aina, ja joskus käyttäkää myös sanoja."
Rakkautesi kyllä loistaa, -
eikä rakkaus epäonnistu koskaan.
Meinasin sanoa jotain, mutta pitäisikö jättää sanomatta?
Ajattelin tapaa, jolla voi riisua kiusaajan aseista.
Rukouksessa on voimaa.
Austin voisi kysyä Jumalalta, minkä puolesta hän voisi rukoilla.
Eikö olisi hienoa, jos Jumala paljastaisi hänelle asioita -
hänen kiusaajiensa ongelmista, joiden puolesta hän voi rukoilla?
Sitten hän voisi kertoa heille rukoilevansa heidän puolestaan.
Se riisuisi kiusaajat aseista ja rohkaisisi heitä uskomaan, -
että Jumala voi ratkaista heidän ongelmansa.
Eikö se olisikin hienoa?
"Mitä Jeesus tarkoitti sanoessaan, että hän tuli täyttämään lain?"
Hän tarkoitti sillä sitä, että hän eli täydellisen elämän.
Hän täytti tooran lait täydellisesti.
Hän on ainoa historian henkilö, joka on elänyt vanhurskaan elämän.
Hän teki sen meidän puolestamme.
Hän täytti lain.
Toora profetoi Pelastajan tarpeellisuudesta.
En tiedä, oletko yrittänyt elää ortodoksijuutalaisen elämää.
Minä yritin sitä kerran parin tunnin ajan.
Olin päättänyt noudattaa tooraa ainakin yhden päivän ajan.
Halusin olla yksin, jotten olisi tehnyt syntiä.
Paastosin, etten olisi rikkonut ruokasäädöksiä.
Minulla oli vain vihanneskeittoa.
Luin, että tulenteko on kiellettyä, ja heti menin sytyttämään hellan.
Silloin tiesin, että tarvitsen Pelastajan.
1. Kor. 16:13-14 "Valvokaa, pysykää lujina uskossa, olkaa -
miehuulliset, olkaa väkevät. Kaikki, mitä teette, -
tapahtukoon rakkaudessa."
"Kaikkien polvien pitää Jeesuksen nimeen notkistuman." Fil. 2:10
Soita meille, niin löydät todellisen vapauden.
Jos haluat jutella, -
soita esirukoilijoillemme omassa maassasi.
Suomennos: Hanna Tischer